
CONSILIUL LOCAL AL MUNICIPIULUI 


      S I G H I Ş O A R A

H O T Ă R Â R E A   NR. 74

        din 25 aprilie 2012

                            
privind închirierea unor terenuri către persoane fizice 

Consiliul Local al Municipiului Sighişoara;

               
        
Având în vedere expunerea de motive a Primarului municipiului cu propunerea de închiriere a unor terenuri către persoane fizice;

Având în vedere cererile unor persoane fizice, adresate Primăriei Municipiului Sighişoara, prin care acestea solicită închirierea unor terenuri aferente construcţiilor, proprietatea acestora;

Având în vedere că în urma închirierii terenurilor, nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare, al Legii nr. 247/2005 sau al vreunui litigiu cu referire la acestea;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin închirierea terenurilor se aduc venituri suplimentare la bugetul local;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune închirierea terenurilor aferente construcţiilor, îndeplinindu-se prevederile legale;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei sociale şi  Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;

           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă închirierea directă a suprafeţei de 277 mp. teren curţi - construcţii, aferent construcţiei, situat în Municipiul Sighişoara, str. Gheorghe Lazăr, nr. 62, înscris în C.F. nr. 11017,   sub nr. top. 3234/2, nr. cadastral 741/2, către Brandsch Otto Werner căsătorit cu Brandsch Eniko Elisabeta, proprietarii construcţiei.

 Chiria va fi de 0,50 lei/mp./an, stabilită conform art. 4 din anexa nr. 8 la Hotărârea Consiliului Local nr. 89/26.05.2011 şi  va fi indexată cu indicele de inflaţie anual.

Durata închirierii va fi de 5 (cinci) ani, începând cu data de 01.05.2012, cu posibilităţi de prelungire.
Art.2. Se aprobă închirierea directă a suprafeţei indivize de 137 mp. teren, aferent apartamentului nr. II (C6) din corpul B şi construcţiei anexă - şopron, situat în Municipiul Sighişoara, str. Ecaterina Varga, nr. 21, din suprafaţa totală de 1426 mp. teren curţi – construcţii, înscris în C.F. nr. 9872, sub nr. top. 2184/2/2, 2185/2 şi 2186/2, nr. cad. 2003, către Lutsch Aurelia, proprietara apartamentului nr. II si a construcţiei anexă.

Chiria va fi de 1,00 leu/mp./an, stabilită conform art. 4 din anexa nr. 8 la Hotărârea Consiliului Local nr. 89/26.05.2011 şi  va fi indexată cu indicele de inflaţie anual.

Durata închirierii va fi de 5 (cinci) ani, începând cu data de 01.05.2012, cu posibilităţi de prelungire.

Art.3. Se aprobă închirierea directă a suprafeţei de 778 mp. teren  curţi – construcţii, aferent construcţiei – fosta centrală termică, situat în Municipiul Sighişoara, str. Mihai Viteazu, nr. 5/B,    înscris în C.F. nr. 53693 (nr. C.F. vechi 11789/N), sub nr. top. 3291/9, 3291/14/1/1, nr. cad. 2031,   către Diniţă Ion, proprietarul construcţiei – fosta centrală termică.

 Chiria va fi de 0,50 lei/mp./an, stabilită conform art. 4 din anexa nr. 8 la Hotărârea Consiliului Local nr. 89/26.05.2011 şi  va fi indexată cu indicele de inflaţie anual.

Durata închirierii va fi de 5 (cinci) ani, începând cu data de 01.05.2012, cu posibilităţi de prelungire.
Art.4. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.

PRESEDINTE DE SEDINTA, 






Nicolae Oprea









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

2 ex. Direcţia ad-rea patrimoniului ;

1 ex. Arhitectul şef

11 ex.BC/FM

